ΚΑΝΟΝΙΣΜΟΣ ( ΕΟΚ ) αριθ . 928/91 ΤΗΣ ΕΠΙΤΡΟΠΗΣ της 15ης Απριλίου 1991 περί τροποποιήσεως του κανονισμού ( ΕΟΚ ) αριθ . 3061/84 για λεπτομέρειες εφαρμογής του καθεστώτος ενίσχυσης στην παραγωγή ελαιολάδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 5 παράγραφος 5,

Εκτιμώντας :

ότι ο κανονισμός ( ΕΟΚ ) αριθ . 2261/84 του Συμβουλίου της 17ης Ιουλίου 1984 για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου ( 3 ) έχει τροποποιηθεί από τον κανονισμό ( ΕΟΚ ) αριθ . 3500/90 ( 4 ), για να καταστεί πιο αποτελεσματική η διαχείριση και ο έλεγχος της εν λόγω ενίσχυσης στην παραγωγή - ότι, κατά συνέπεια, είναι αναγκαίο να προσαρμοσθεί ο κανονισμός ( ΕΟΚ ) αριθ . 3061/84 της Επιτροπής ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3315/90 ( 6 )-

ότι πρέπει ιδιαίτερα να καθοριστούν τα στοιχεία που πρέπει να ληφθούν υπόψη κατά τη διάρκεια των ελέγχων που πρέπει να πραγματοποιούνται από τα κράτη μέλη, για να καθορισθεί η ποσότητα ενισχύσεως που δικαιούνται -

ότι λαμβανομένης υπόψης της σημασίας των ελέγχων που πρέπει να πραγματοποιούνται στα ελαιοτριβεία, πρέπει να αυξηθεί ο ελάχιστος αριθμός των ελαιοτριβείων που πρέπει να ελέγχονται κάθε περίοδο εμπορίας -

ότι λόγω της ημερομηνίας ενάρξεως της ισχύος των τροποποιήσεων που εισάγονται με τον κανονισμό ( ΕΟΚ ) αριθ . 3500/90, καθώς και λόγω του γεγονότος ότι σε ορισμένες περιοχές η παραγωγή ελαιολάδου τελείωσε ενωρίτερα από ότι προβλέπετο, πρέπει να προβλεφθούν, για την τρέχουσα περίοδο εμπορίας, μεταβατικά μέτρα για να ληφθεί υπόψη η κατάσταση των ελαιοκαλλιεργητών, οι οποίοι, κατά την έναρξη της περιόδου, έχουν προβεί σε έκθλιψη των ελιών σε μη εγκεκριμένο ελαιοτριβείο ή έχουν πωλήσει τις ελιές τους - ότι πρέπει να καθορισθούν για αυτές τις κατηγορίες παραγωγών οι όροι χορήγησης προκαταβολής -

ότι η Επιτροπή Διαχείρισης Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο κανονισμός ( ΕΟΚ ) αριθ . 3061/84 τροποποιείται ως εξής :

1 . Το άρθρο 1 παράγραφος 3 δεύτερη περίπτωση αντικαθίσταται από το ακόλουθο κείμενο :

"- εάν δεν υπάρχει αλλαγή στα στοιχεία που περιλαμβάνονται στην πρώτη δήλωση καλλιέργειας ενός ελαιοκαλλιεργητού, η δήλωση καλλιέργειας υποβάλλεται κατά τη στιγμή υποβολής της αίτησης ενίσχυσης και περιορίζεται στη βεβαίωση ότι δεν υπάρχει αλλαγή σε σχέση με την πρώτη δήλωση ."

2 . Στο άρθρο 1, η παράγραφος 4 διαγράφεται .

3 . Στο άρθρο 5, η παράγραφος 2 αντικαθίσταται από το ακόλουθο κείμενο :

"2 . Όσον αφορά τους ελαιοκαλλιεργητές που επώλησαν τις ελιές τους, η αίτηση ενισχύσεως πρέπει να περιλαμβάνει κυρίως, εκτός από τις ενδείξεις που αναφέρονται στην παράγραφο 1 :

α ) το ονοματεπώνυμο και τη διεύθυνση του αγοραστή -

β ) αντίγραφο τιμολογίου πωλήσεως των ελιών -

γ ) αντίγραφο της δήλωσης ελαιοτριβείου που επιβεβαιοί τις ενδείξεις που αναφέρονται στην παράγραφο 1 στοιχείο δ )."

4 . Στο άρθρο 5 παράγραφος 3, η ημερομηνία "31 Ιουλίου" αντικαθίσταται από την ημερομηνία "31 Μαΐου ".

5 . Στο άρθρο 5 παράγραφος 4, η ημερομηνία "31 Οκτωβρίου" αντικαθίσταται από την ημερομηνία "15 Αυγούστου".

6 . Το άρθρο 6 αντικαθίσταται από το ακόλουθο κείμενο :

"Άρθρο 6

1 . Για τη χορήγηση της προκαταβολής που αναφέρεται στο άρθρο 12 του κανονισμού ( ΕΟΚ ) αριθ . 2261/84, οι ενδιαφερόμενοι ελαιοκαλλιεργητές υποχρεούνται να υποβάλουν, συγχρόνως με την αίτηση ενίσχυσης που αναφέρεται στο άρθρο 5 του παρόντος κανονισμού, αίτηση προκαταβολής .

2 . Όσον αφορά τις ενώσεις παραγωγών, η οργάνωση παραγωγών, αφού επαληθεύσει τα στοιχεία που αναφέρονται στο άρθρο 8 παράγραφος 1 του κανονισμού ( ΕΟΚ ) αριθ . 2261/84, διαβιβάζει την αίτηση για προκαταβολή στις αρμόδιες αρχές του ενδιαφερόμενου κράτους μέλους .

3 . Στην περίπτωση κατά την οποία για μία δεδομένη περίοδο η ποσότητα που αναφέρεται στην αίτηση υπερβαίνει σημαντικά την ποσότητα που έχει ζητηθεί κατά τη διάρκεια της προηγούμενης περιόδου κατά την οποία η παραγωγή ήταν συγκρίσιμη με την παραγωγή της εν λόγω περιόδου, το ενδιαφερόμενο κράτος μέλος, πριν από τη χορήγηση της προκαταβολής, ελέγχει επίσης την ακρίβεια της δήλωσης σχετικά με την καλλιέργεια, που έχει υποβάλει ο αιτών ."

7 . Στο άρθρο 9 παράγραφος 1 δεύτερο εδάφιο, οι όροι "άρθρο 5 παράγραφος 2" αντικαθίστανται από τους όρους "άρθρο 5 παράγραφοι 1 και 2 ".

8 . Το άρθρο 10 αντικαθίσταται από το ακόλουθο κείμενο :

"Άρθρο 10

1 . Ο έλεγχος που αναφέρεται στο άρθρο 14 παράγραφος 3 του κανονισμού ( ΕΟΚ ) αριθ . 2261/84 αφορά αριθμό εγκεκριμένων ελαιοτριβείων που καθορίζεται κάθε περίοδο εμπορίας στο πρόγραμμα δραστηριοτήτων του οργανισμού ελέγχου, που συντάσσεται σύμφωνα με τα άρθρα 3 και 4 του κανονισμού ( ΕΟΚ ) αριθ . 27/85 της Επιτροπής (*). Εν πάσει περιπτώσει, ο εν λόγω έλεγχος αφορά τουλάχιστον 10 % των εγκεκριμένων ελαιοτριβείων που λειτουργούν κατά τη σχετική περίοδο εμπορίας .

2 . Τα κράτη μέλη ελέγχουν επιτόπου ένα αντιπροσωπευτικό ποσοστό των ελαιοκαλλιεργητών που πρέπει να καθοριστεί . Στην περίπτωση κατά την οποία ένας οργανισμός ελέγχου αναλαμβάνει να πραγματοποιήσει τους ελέγχους, το ποσοστό αυτό αναφέρεται στο πρόγραμμα δραστηριοτήτων του οργανισμού που συντάσσεται σύμφωνα με τα άρθρα 3 και 4 του κανονισμού ( ΕΟΚ ) αριθ . 27/85 . Το ποσοστό είναι διαφορετικό, ανάλογα εάν τα βασικά στοιχεία του ελαιοκομικού μητρώου που προβλέπεται στον κανονισμό ( ΕΟΚ ) αριθ . 2276/79 της Επιτροπής (**) είναι διαθέσιμα ή όχι στις σχετικές περιοχές . Οι έλεγχοι πρέπει να πραγματοποιούνται κατά προτεραιότητα ως προς τους ελαιοκαλλιεργητές των οποίων το παραγωγικό δυναμικό έχει υποστεί σημαντικές τροποποιήσεις .

3 . Για εν ελεγχθεί η ακρίβεια των δηλώσεων καλλιέργειας που αναφέρονται στο άρθρο 14 παράγραφοι 3α και 4 του κανονισμού ( ΕΟΚ ) αριθ . 2261/84, τα κράτη μέλη παραγωγής λαμβάνουν υπόψη, μεταξύ άλλων, τα στοιχεία που προκύπτουν από το ελαιοκομικό μητρώο και από τα μηχανογραφημένα δελτία, τα στοιχεία που προκύπτουν από τους επιτόπιους ελέγχους, των οποίων αντικείμενο είναι ο ελαιοκαλλιεργητής, τις αποδόσεις σε ελιές και σε έλαιο που καθορίζονται για την περιοχή όπου ευρίσκεται η σχετική ή οι σχετικές εκμεταλλεύσεις .

4 . Για τον καθορισμό της λογιστικής που αναφέρεται στο άρθρο 14 παράγραφος 3α τρίτη περίπτωση του κανονισμού ( ΕΟΚ ) αριθ . 2261/84, τα κράτη μέλη παραγωγής λαμβάνουν κυρίως υπόψη :

- τις αποδόσεις σε ελιές και σε έλαιο που καθορίζονται σύμφωνα με το άρθρο 18 του εν λόγω κανονισμού για την περιοχή όπου ευρίσκεται η σχετική ή οι σχετικές εκμεταλλεύσεις από τις οποίες προέρχονται οι ελιές που χρησιμοποιούνται,

- τα στοιχεία του ελαιοκομικού μητρώου,

- τις πληροφορίες που προκύπτουν από τα μηχανογραφημένα αρχεία όσον αφορά την κατάσταση της παραγωγής,

- τα στοιχεία που προκύπτουν από τους επιτόπιους ελέγχους, των οποίων ο ελαιοκαλλιεργητής αποτελεί αντικείμενο .

(*) ΕΕ αριθ . L 4 της 5 . 1 . 1985, σ . 5 .

(**) ΕΕ αριθ . L 262 της 18 . 10 . 1979, σ. 11 ."

9 . Στο άρθρο 12α η παράγραφος 1 αντικαθίσταται από το ακόλουθο κείμενο :

".1 Για κάθε ελαιοκαλλιεργητή, η αποδεκτή ποσότητα για ενίσχυση είναι ίση :

- για τους παραγωγούς για τους οποίους η ενίσχυση χορηγείται κατ' αποκοπή, σύμφωνα με το άρθρο 5 παράγραφος 2 δεύτερη περίπτωση του κανονισμού αριθ . 136/66/ΕΟΚ, με την ποσότητα ελαίου που προκύπτει από την εφαρμογή του άρθρου 2 παράγραφος 4 δεύτερο εδάφιο του κανονισμού ( ΕΟΚ ) αριθ . 2261/84, προσαυξανόμενη κατά το μέτρο που προβλέπεται στο άρθρο 13 του παρόντος κανονισμού,

- για τους παραγωγούς στους οποίους η ενίσχυση χορηγείται σε συνάρτηση με την ποσότητα που παράγεται πραγματικά, σύμφωνα με το άρθρο 5 παράγραφος 2 πρώτη περίπτωση του κανονισμού αριθ . 136/66/ΕΟΚ, με την ποσότητα παρθένου ελαίου που παράγεται πραγματικά, προσαυξανόμενη κατά το μέτρο που προβλέπεται στο άρθρο 13 του παρόντος κανονισμού . Ωστόσο, στις περιπτώσεις που αναφέρονται στο άρθρο 15 του κανονισμού ( ΕΟΚ ) αριθ . 2261/84, η αποδεκτή ποσότητα για ενίσχυση καθορίζεται από το κράτος μέλος, σύμφωνα με τις εν λόγω διατάξεις ."

10 . Στο άρθρο 12α παράγραφος 2, προστίθεται η ακόλουθη περίπτωση :

"- της απόδειξης σχετικά με την έκθλιψη που παρέχει εγκεκριμένο ελαιοτριβείο ."

11 . Στο άρθρο 12β, η παράγραφος 1 αντικαθίσταται από το ακόλουθο κείμενο :

"1 . Μετά από καθορισμό του μέσου όρου των αποδόσεων των τεσσάρων τελευταίων περιόδων εμπορίας, το κράτος μέλος καταβάλλει την ενίσχυση στην παραγωγή στους ελαιοκαλλιεργητές, των οποίων ο μέσος όρος παραγωγής είναι κατώτερος από την ποσότητα που αναφέρεται στο άρθρο 5 παράγραφος 2 πρώτη περίπτωση του κανονισμού αριθ . 136/66/ΕΟΚ, εντός των 90 ημερών μετά από την υποβολή της αιτήσεως ενίσχυσης, η οποία συνοδεύεται από την απόδειξη μεταποίησης των ελιών σε εγκεκριμένο ελαιοτριβείο ."

12 . Στο άρθρο 12β, στην παράγραφο 2 ο όρος "ανώτερη από" αντικαθίσταται από τον όρο "τουλάχιστον ίση με ".

13 . Στο άρθρο 12β παράγραφος 2 το δεύτερο εδάφιο διαγράφεται .

14 . Στα άρθρα 12α παράγραφος 3 και 12β παράγραφος 2, οι όροι "άρθρο 17α παράγραφος 2" αντικαθίστανται από τους όρους "άρθρο 17α παράγραφος 3 ".

15 . Το άρθρο 15 αντικαθίσταται από το ακόλουθο κείμενο :

"Άρθρο 15

1 . Για την περίοδο 1990/91, οι ελαιοκαλλιεργητές, των οποίων οι ελιές έχουν υποστεί έκθλιψη σε μη εγκεκριμένο ελαιοτριβείο, απολαύουν της ενίσχυσης στην παραγωγή.

Για τους ελαιοκαλλιεργητές αυτούς, και οιοσδήποτε είναι ο μέσος όρος παραγωγής του ελαίου, η ενίσχυση είναι ίση με την ενίσχυση που προκύπτει από την εφαρμογή των αποδόσεων σε ελιές και σε έλαιο, οι οποίες καθορίζονται κατ' αποκοπή για την περίοδο 1990/91, με τον αριθμό των ελαιοδένδρων παραγωγής, υπό τον όρο ότι προσκομίζεται η απόδειξη της έκθλιψης των ελιών . Ωστόσο, η ποσότητα που είναι αποδεκτή για ενίσχυση δεν δύναται να υπερβαίνει την ποσότητα που αναφέρεται στην αίτηση ενίσχυσης .

2 . Στην περίπτωση κατά την οποία, κατά την περίοδο 1990/91, και οιοσδήποτε είναι ο μέσος όρος παραγωγής του ελαίου, ο ελαιοκαλλιεργητής έχει πωλήσει μερικώς ή ολικώς την παραγωγή ελιών και δεν δύναται να προσκομίσει την απόδειξη σχετικά με την έκθλιψη των ελιών, η ενίσχυση του χορηγείται σύμφωνα με την παράγραφο 1, υπό τον όρο ότι η αίτηση ενίσχυσης συνοδεύεται από αντίγραφο του τιμολογίου πώλησης .

3 . Οι ελαιοκαλλιεργητές που αναφέρονται στις παραγράφους 1 και 2 των οποίων ο μέσος όρος παραγωγής είναι τουλάχιστον ίσος με 500 χιλιόγραμμα ελαίου, δύνανται να λαμβάνουν προκαταβολή, η οποία δεν δύναται να υπερβαίνει το ποσό που λαμβάνεται πολλαπλασιάζοντας την μοναδιαία ενίσχυση που καθορίζεται σύμφωνα με το άρθρο 17α παράγραφος 2 του κανονισμού ( ΕΟΚ ) αριθ . 2261/84 επί :

- την ποσότητα που προκύπτει από την εφαρμογή των αποδόσεων σε ελιές και σε έλαιο για την περίοδο 1990/91 στον αριθμό των ελαιοδένδρων παραγωγής που αναφέρονται στη δήλωση καλλιέργειας,

- ή την ποσότητα που αναφέρεται στην αίτηση εάν η ποσότητα αυτή που αναφέρεται στην αίτηση είναι κατώτερη από την ποσότητα που λαμβάνεται κατ' εφαρμογή της πρώτης περίπτωσης .

4 . Για την περίοδο 1990/91, τα κράτη μέλη δύνανται να αποφασίσουν ότι οι αιτήσεις ενίσχυσης ισοδυναμούν με αιτήσεις προκαταβολών ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 15 Απριλίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . 172 της 30 . 9 . 1966, σ . 3025/66 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 208 της 3 . 8 . 1984, σ . 3 . ( 4 ) ΕΕ αριθ . L 338 της 5 . 12 . 1990, σ . 3 . ( 5 ) ΕΕ αριθ . L 288 της 1 . 11 . 1984, σ . 52 . ( 6 ) ΕΕ αριθ . L 318 της 17 . 11 . 1990, σ . 22 .